Liverpool hefur selt leikmann sem hefur verið á mála hjá félaginu frá 2015 . Líklega kannast fáir við þennan leikmann . Um er að ræða Brsilíumanninn Allan Rodrigues de Souza . Hann kom til Liverpool frá Internactional og kostaði 500.000 sterlingspund . Hann hefur nú verið seldur til brasilíska liðsins Atlético Mineiro fyrir 3,2 milljónir punda . Liverpool græddi því á leikmanni sem aldrei spilaði fyrir h 0 nd félagsins . Allan , sem er miðjumaður , fékk aldrei atvinnuleyfi á Englandi og kom því aldrei við sögu hjá Liverpool . Frá því hann gekk til liðs við Liverpool hefur hann farið sex sinnum í lán . Fyrst 2015 til Seinäjoen Jalkapallokerho í Finnlandi þar sem hann varð landsmeistari . Hann átti drjúgan þátt í að SJK varð meistari í fyrsta sinn því hann skoraði tvö mörk og lagði upp fimm í átta leikjum . Svo 2016 var Allan hjá Sint-Truiden í Belgíu um tíma . Leiktíðina 2016 / 2017 lék hann með Hertha í Þýskalandi og 2017 / 2018 var hann á Kýpur hjá Apollon Limassol . Á síðasta keppnistímabili spilaði hann með Eintracht Frankfurt í Þýskalandi . Reyndar lauk hann ekki leiktíðinni þar heldur fór til Fluminense í Brasilíu í febrúar í fyrra . En núna loksins er Allan , sem er 22. ára , kominn í lið án þess að vera lánsmaður . Hann hefur leikið með undir 20 og 23. ára liði Brasilíu . Við óskum Allan góðs gengis hjá nýja félaginu sínu . Á meðfylgjandi mynd er Allan annar frá vinstri í neðri röð . Myndir sýnir lánsmenn Liverpool á leiktíðinni 2016 / 17 .